יונתן לוי [סיפורן של מגילות ים המלח](https://www.deadseascrolls.co.il/images/PDF/qumranbook.pdf)

רעיונות שאנחנו מוצאים בחז"ל, ויש להן מקבילות במגילות הגנוזות מאות שנים קודם לכן:

1) צוואת גד א' 6-8: 'ויאמר יוסף אל אבינו... ראה כי לקחתי טלה מפי הדב ואהרגהו ואזבח את הטלה כי נעצבתי על אשר לא יכל לחיות ונאכלהו, ויגד לאבינו; ובגלל זאת כעסתי על יוסף עד יום מכירתו' - בראשית רבה פ"ד ז': 'חשודין הן על אבר מן החי'.

2) יובלים 8-1, 14-12: מחלוקות אברהם אבינו נגד אביו תרח ואחיו - [בראשית רבה לח' יג'](https://www.sefaria.org.il/Bereishit_Rabbah.38.13?lang=he&with=Modern%20Commentary&lang2=he):

3) במדרש סדר עולם (ב' 7-6) יש כמה מסורות שלקוחות ממגילות קומראן, למשל: יעקב אבינו היה בן 77 שנה כאשר הגיע לחתנו לבן ([יובלים](https://docs.google.com/viewer?a=v&pid=sites&srcid=ZGVmYXVsdGRvbWFpbnxqZXdpc2hhcG9jcnlwaGF8Z3g6NjQ2NTBmYTE1OWNjMDdlOQ) כח' 2); תקופת בני ישראל במצרים היתה 210 שנה (4Q464a [קימרון, [החיבורים העבריים ג](http://www.ybz.org.il/_Uploads/dbsAttachedFiles/QimronThirdVol.pdf?SearchParam=)', עמ' 203)

4) החיוב ללימוד הוא לכל אדם: 'אביון אתה, אל תאמר רש אני ול[וא] אדרוש דעת' (חוכמת רז נהיה, פרק ב' ([[קימרון, החיבורים העבריים ב'](https://www.ybz.org.il/_Uploads/dbsAttachedFiles/qimron_secondvol.15.5.13.pdf)](https://www.ybz.org.il/_Uploads/dbsAttachedFiles/qimron_secondvol.15.5.13.pdf).

5) ואל ימש במקום אשר יהיו שם העשרה איש דורש בתורה יומם ולילה תמיד עליפות‏ <חליפות‏> איש לרעהו והרבים ישקודו ביחד את שלישית כול לילות השנה לקרוא בספר ולדרוש משפט' (סרך היחד ו' 8-6 [קימרון, החיבורים העבריים א', עמ' 220]). עליפות הן חליפות גם בתוספתא תענית). יש לציין שיוספוס ציין שהם עבדו רק 5 שעות (מלחמת ב' ח' ה') כהמלצת שלמה לא לרדוף להעשיר (משלי כג' 4, כח' 20). בחז"ל מובא מספר דומה הקשור ללמדנות: עשרה בטלנים בעיר (מגילה א' ג').

6) במק"א ז' 12-13 מתוארים 'קהל סופרים'

7) ברית דמשק יא' 6-5. 'אל ילך איש אחר הבהמה לרעותה חוץ מעירו כי אם אלפים באמה'. ב"ד י' 21-20:

8) אחת המגילות החיצוניות גורסת 'כי יבעה איש' בפ' נזיקין שבתורה (תאריך התגבשותו של החומש השומרוני אסתר וחנן אשל בתוך ס' השומרונים עמ' 143). לקדמותו של המושג המשנאי 'מבעה' בפרשה זו.

9) י' זוסמן, 'חקר תולדות ההלכה ומגילות מדבר־יהודה – הרהורים תלמודיים ראשונים לאור מגילת "מקצת מעשי התורה" , תרביץ נט תש"ן. מ' הערה 13: 'הרושם המרשים ביותר העולה מהם הוא הקרבה הגדולה לעולם ההלכה של חז"ל – קרבה בלשון, במינוח בפרטי הלכות ובכל עולם מושגיהם'; שם, עמ' ‏51, הערה ‏192: 'מתברר שתופעות היסטוריות ומושגים הלכתיים קדומים בהרבה ממה שהיה נראה למחקר הביקורתי'

10) בדוגמה הבאה מדרש ההלכה סמוי, אך ככל הנראה הוא העומד בתשתית של נושא הלכתי נכבד ומשמעותי בהלכות שבת – הלכות 'מוקצה'. הלכות אלו אוסרות טלטול של כלים או חפצים מסוימים, וכן אכילה של מאכלים מסוימים בשבת. כפי שהראה שאול ליברמן, המילה 'מוקצה' אינה מופיעה במשנה ובתוספתא – ובדרך כלל גם בתלמוד הירושלמי – במובן הזה, והמילה המשמשת לכך היא: 'מוכן' כך למשל בהלכה האוסרת להשתמש בשמן שיועד להדלקת הנר: 'ואין ניאותין ממנו לפי שאינו מן המוכן', או בניסוח מכליל יותר: 'זה הכלל: כל שהוא מן המוכן מטלטלין אותו, וכל שאינו מן המוכן אין מטלטלין אותן'. לשון זו מצויה אף בחיבור כיתתי משלהי ימי הבית השני, 'ברית דמשק', בקובץ המכיל חלק מהלכות שבת: 'אל יאכל איש ביום השבת כי אם המוכן'. (א' קימרון, מגילות מדבר יהודה – החיבורים העבריים)..

11) נזכיר בקצרה שגם טומאת המשקים, אותם חז"ל מציינים שהיא גזרת חכמים (פסחים יד'. כנראה כוונתם לעדת קומראן – ראו בפרק זיהויים כסופרים), מצוינת כבר במגילת המקדש מט' 8-7 (ויושמה בעדת קומראן). כמו"כ, טומאת נגיעת ידיים במעשר (פרה יא' ה') מקורה בברית דמשק .

12) פירוש פשט מפתיע יש למגילת המקדש סד' 8-6 על ויקרא יט' 16: 'לֹא תֵלֵךְ רָכִיל בְּעַמֶּיךָ': 'כי יהיה איש רכיל בעמי (גוף ראשון מפי ה') ומשלים את עמי לגוי נכר ועושה רעה בעמי ותליתמה אותו על העץ וימת'. – מקביל לדין מוסר של חז"ל.

13) בסרך היחד ז' 17-15: ' והאיש אשר ילכ רכיל ברעהו והבדילהו שנה אחת מטהרת הרבים ונענש ואיש ברבים ילכ רכיל לשלח הואה מאתם ולוא ישוב עוד. – הקשר בין לשון הרע להרחקת צרעת.

14) עדת קומראן ביטלה את עונש מוות בנדר: 'אנשי אמת ושונאי בצע [ ונ]דר(ו) לא להמית איש' (מגילה 4Q275, Frg. 2, שורות 4-3); 'על כל דבר אשר ימעל איש בתורה וראו רעיהו והוא אחד אם דבר מות הוא וידיעו לעיניו בהוכיח למבקר והמבקר יכתבהו בידו רעיהו עד עשותו עוד לפני אחד ושב והודיע למבקר אם ישוב וניתפש לפני אחד שלם משפטו'[[1]](#footnote-1) (ברית דמשק ט' 16-20); 'וכל אשר יתעה לחלל את השבת ואת המועדות לא יומת כי על בני האדם משמרו ואם ירפא ממנה ושמרוהו עד שבע שנים ואחר יבוא אל הקהל' (שם יב' 6-3), וגינתה את כפיר החרון שביצע הוצאה להורג (פשר נחום א' 8-6).

15) מסיכומה של נעם, [מקומראן למהפכה התנאית](https://drive.google.com/open?id=1IOtrWKpOWTnjVCWOnfFO3HHFLJa6Bz2B), עמ' 336: ' אין ספק שמאתיים שנה ויותר לפני החורבן כבר נהג השימוש בפסוקים במגוון דרכים, שטרם נקראו בשם, לצורך יצירת הלכה חדשה ותמיכת הלכה קיימת. ועוד, בתקופה מוקדמת זו כבר אפשר להצביע על שני מקורות של נביעת ההלכה, שהמתח ביניהם יוסיף וילווה את כל היצירה הרבנית המאוחרת לדורותיה: מסורת עתיקה בצד פרשנות יוצרת, ובמינוח התנאי – הלכה ומדרש".

16) הלכות שבת אשר מקורן ב:יובלים א' ונ'; ברית דמשק י' 14-יא' 12, וקטעים במגילות: ‎4Q421, 4Q264a, 4Q265. להלן חלק מההלכות המשותפות: זמן כניסת השבת, משא ומתן, דיבור בענייני חול, עבודה בשדה, הליכה מחוץ לעיר, בישול והכנת אוכל, שאיבה, עבודת נוכרי, איסור הוצאת רכוש, הוצאה[[2]](#footnote-2) ובפרט איסור ניגון.

17) בברית דמשק ג' 13-15 המקור מיובלים והתגלות: 'ובמחזיקים במצות אל אשר נותרו מהם הקים אל את בריתו לישראל עד עולם לגלות להם נסתרות אשר תעו בם כל ישראל‏ שבתות קדשו ומועדי כבודו', ונושא זה נפתח בכותרת: 'על הש[ב]ת לשמרה כמשפטה' (י' 8), שמהותה - מסכת 'שבת'. מרתק לראות כי ישנה אפילו התאמה בחלק מרצף ההלכות הפנימי בין הנושאים.[[3]](#footnote-3)

18) הלכה קרובה נוספת היא של ר' **יוסי** הכהן **החסיד** לא נמצא כתב ידו בנכרי כדי שלא יחלל שבת על ידי כך שהנכרי יוליכנו בשבת (שבת יט' א'; ירושלמי שם פ"א ד' ע"א) – תואמת לב"ד ו' 2,[[4]](#footnote-4)

19) בחלק מהנוסחים יש גם הרחבות (ולא רק נוסח יותר מקורי ונכון) שמשלימות מידע מקראי חשוב. נדגים זאת לעניין הכשרות: בבראשית לב' 33 מצוין: 'עַל כֵּן לֹא יֹאכְלוּ בְנֵי יִשְׂרָאֵל אֶת גִּיד הַנָּשֶׁה אֲשֶׁר עַל כַּף הַיָּרֵךְ עַד הַיּוֹם הַזֶּה', ואילו מגילה 158Q4 (1 שו' 13-12) מציין: 'ויאמר אל תוא[כל ] על שתי כפות הירך עד ה[יום הזה]'. דעה זו זהה לדעתו של ר' יוסי במדרש בראשית רבה עח' ו':[[5]](#footnote-5) 'ר' יהודה אומר, באחת מהן נגע ואחת מהן נאסרה. ר' יוסי אומר, באחת מהן נגע ושתים נאסרו'. עוד על כשרות ראו בפרק בעניין.

1. מפסוק זה קשה להבין אם מדובר בעונש מוות או המרה לעונש אחר. יש לציין כי במגילת 159Q4 קטעים 4-2 +8 שורה 6-4 (קימרון, [החיבורים העבריים ג](http://www.ybz.org.il/_Uploads/dbsAttachedFiles/QimronThirdVol.pdf)', עמ' 25) יש עונש מוות כנראה לזקן ממרא: 'דבר בישראל על נפש על פיהם ישאלו ואשר ימרה... יומת אשר עשה ביד רמה'. [↑](#footnote-ref-1)
2. חז"ל דרשו את איסור ההוצאה משמות טז' 29, למרות שפשוטו של מקרא אינו מכוון לכך (אלא ירמיה יז' 21), וכנראה שיוך זה נעשה גם בברית דמשק (קימרון ב' עמ' 196: אל יוצא איש ממקומו כל השבת [מן החוץ ואל הבית] ומן הבית אל החוץ'. [↑](#footnote-ref-2)
3. שניהם מתחילים בהלכות על ישעיהו נח' 13, עוברים להכנות לשבת, ואז לדיני הוצאה. בשניהם יש רצף הלכות הקשורות לנוזלים. [↑](#footnote-ref-3)
4. 'אל ישלח את בן הנכר לעשות את חפצו ביום השבת'. [↑](#footnote-ref-4)
5. מהד' תיאודור-אלבק, עמ' 924-923. [↑](#footnote-ref-5)